CELEX: E2020C0007
Language: lt
Date: 1581379200000
Title: ELPA priežiūros institucijos sprendimas Nr. 7/20/COL 2020 m. vasario 11 d. dėl dalinio Darbo tvarkos taisyklių pakeitimo [2020/482]

2.4.2020   
            
            
               LT
            
            
               Europos Sąjungos oficialusis leidinys
            
            
               L 102/16
            
         
      ELPA PRIEŽIŪROS INSTITUCIJOS SPRENDIMAS
      Nr. 7/20/COL
      2020 m. vasario 11 d.
      dėl dalinio Darbo tvarkos taisyklių pakeitimo [2020/482]
      ELPA PRIEŽIŪROS INSTITUCIJA
      atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 13 straipsnį,
      kadangi siekiant užtikrinti, kad būtų aiškiau nustatytas skirtumas tarp Kolegijos pasitarimų, kurie pagal Darbo tvarkos taisyklių 10 straipsnį yra konfidencialūs, ir į Kolegijos posėdžių protokolus įrašytų darbotvarkės klausimų, pageidautina patikslinti tam tikrus Darbo tvarkos taisyklių aspektus,
      NUSPRENDĖ:
      
                  1.
               
               
                  Iš dalies pakeisti Darbo tvarkos taisyklių 9 straipsnį, jį papildant taip:
                  
                              a)
                           
                           
                              pirmos pastraipos paskutiniame sakinyje vietoj žodžių „Į darbotvarkės projektą“ įrašomi žodžiai „Į kiekvieno vėlesnio mėnesio pirmojo posėdžio darbotvarkės projektą“;
                           
                        
                              b)
                           
                           
                              po antros pastraipos pirmo sakinio įrašomas sakinys „Darbotvarkės projektas yra ir lieka konfidencialus.“;
                           
                        
                              c)
                           
                           
                              to straipsnio ketvirtoje pastraipoje po žodžių „gali vienbalsiai nuspręsti“ įrašomi žodžiai „klausimą išbraukti iš darbotvarkės projekto arba“.
                           
                        
            
                  2.
               
               
                  Iš dalies pakeisti Darbo tvarkos taisyklių 11 straipsnį, po to straipsnio pirmos pastraipos įterpiant naują pastraipą, kurios tekstas yra toks:
                  „Protokolas rašomas remiantis posėdžio pradžioje patvirtinta darbotvarke ir jame įrašomi esminiai sprendimai dėl darbotvarkės klausimų, t. y. paprastai nurodoma, ar pasiūlymas buvo priimtas, atmestas ar atidėtas, taip pat visi klausimai, su kuriais buvo susipažinta.“
               
            
         Šis sprendimas įsigalioja nuo jo priėmimo.
         Priimta Briuselyje 2020 m. vasario 11 d.
         
            
               ELPA priežiūros institucijos vardu
            
            Bente ANGELL-HANSEN
            
               Pirmininkė
            
         
         
            Frank J. BÜCHEL
            
               Kolegijos narys
            
         
         
            Högni KRISTJÁNSSON
            
               Kolegijos narys
            
         
         
            Carsten ZATSCHLER
            
               Už teisinius ir vykdomuosius reikalus atsakingas direktorius, kontrasignuojantis sprendimą